CELEX: 32005D0458
Language: el
Date: 2005-06-21 00:00:00
Title: 2005/458/EK: Απόφαση της Επιτροπής, της 21ης Ιουνίου 2005, για να επιτραπεί στην Ιταλία η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων [κοινοποιηθείσα υπό τον αριθμό Ε(2005) 1826]   (Κείμενο που παρουσιάζει ενδιαφέρον για τον ΕΟΧ)

23.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 160/31
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Ιουνίου 2005
   για να επιτραπεί στην Ιταλία η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων
   [κοινοποιηθείσα υπό τον αριθμό Ε(2005) 1826]
   (Το κείμενο στην ιταλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2005/458/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/102/ΕΟΚ του Συμβουλίου, της 27ης Νοεμβρίου 1992, για την αναγνώριση και την καταγραφή των ζώων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 2 της οδηγίας 92/102/ΕΟΚ προβλέπει τη δυνατότητα να επιτρέπεται στα κράτη μέλη να μην περιλαμβάνουν στον κατάλογο εκμεταλλεύσεων που προβλέπεται από το άρθρο 3 παράγραφος 1 τις εκμεταλλεύσεις με τρία, το πολύ, αιγοπρόβατα ή ένα χοίρο, για τα οποία δεν ζητείται καμία επιδότηση και τα οποία προορίζονται για ίδια χρήση ή κατανάλωση, εφόσον καθένα από αυτά τα ζώα υποβάλλεται, πριν από οιαδήποτε μετακίνηση, στους ελέγχους που προβλέπονται από αυτή την οδηγία.
            
         
               (2)
            
            
               Οι ιταλικές αρχές ζήτησαν την εν λόγω έγκριση για εκμεταλλεύσεις με ένα μόνο χοίρο και προέβησαν στις κατάλληλες διαβεβαιώσεις όσον αφορά τους κτηνιατρικούς ελέγχους.
            
         
               (3)
            
            
               Επομένως πρέπει να επιτραπεί στην Ιταλία να εφαρμόζει την παρέκκλιση αυτή.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται στην Ιταλία να εφαρμόζει την παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ όσον αφορά τις εκμεταλλεύσεις με ένα μόνο χοίρο.
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 21 Ιουνίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 355 της 5.12.1992, σ. 32· οδηγία όπως τροποποιήθηκε τελευταία από τον κανονισμό (ΕΚ) αριθ. 21/2004 (ΕΕ L 5 της 9.1.2004, σ. 8).